## HLAVIČKA FARNOSTI

## *„Nestačí ich milovať, oni musia cítiť, že sú milovaní.“ (sv. don Bosco)*

Milí rodičia,

od slávnosti prvého svätého prijímania Vášho dieťaťa, ktoré ako dúfame, bolo aj slávnosťou Vašej rodiny a príbuzných, už uplynulo niekoľko dní.

Chceme sa Vám poďakovať za spoluprácu pri príprave tejto slávnosti. Spoluprácu ste vyjadrili najmä tým, ak ste sa zúčastnili na prípravných stretnutiach s kňazmi, ktorých bolo celkovo šesť. Ďakujeme Vám, ktorí ste odpovedali na otázky anonymnej ankety. S jej výsledkami Vás oboznámime na stretnutí, na ktoré Vás týmto listom pozývame.

Slávnosťou prvého sv. prijímania sa nič neskončilo, naopak. Začala sa nová etapa v kresťanskom živote Vášho dieťaťa. Odborníci hovoria, že do 12. roku je dieťa ľahšie formovateľné. Pri tejto príležitosti Vám – pre dobro Vašich detí – opäť chceme pripomenúť základné myšlienky našich stretnutí a poprosiť Vás:

* majte čas na svoje deti, vychovávať niekoho znamená mať pre neho čas, rozprávať sa s ním, počúvať ho, hrať sa s ním, učiť sa s ním;
* vzťah s Vaším manželským a životným partnerom/partnerkou je oveľa vplyvnejší faktor výchovy ako veľa slov; skvalitňujte tento vzťah nakoľko je to možné;
* Vy ste prví zodpovední aj za náboženskú výchovu Vašich detí: majte čas na spoločnú modlitbu v rodine, na sv. omšu každú nedeľu, na sv. spoveď;
* šťastie, úsmev a spokojnosť Vašich detí v živote závisí od toho, v akej miere sa obetavo vložíte do aktívnej výchovy a koľko priestoru vo Vašom srdci a živote dáte viere v Pána Boha.

My kňazi spolu s katechétmi Vám v tomto všetkom chceme pomáhať aj cez rôzne aktivity vo farnosti, pri detských/rodinných sv. omšiach v nedeľu o .....; na hodinách náboženskej výchovy v škole...

Rodina a všetko, čo s ňou súvisí, sa dnes nachádzajú v neľahkom položení. Záleží nám preto na dobrej spolupráci medzi rodinou, Cirkvou a školou. Z tohto dôvodu sa Vám ešte prihovárame a z tohto dôvodu sme Vás pozývali na stretnutia. Veľmi radi sa s vami stretneme ešte raz, aby sme sa pozreli naspäť, ako ste vnímali slávnosť a prípravu na ňu. Chceme sa však pozrieť aj na budúce možnosti. Pozývame Vás teda na kávu

**v nedeľu 17. 6. 2016 o 15:00 hod.**

do ............................... *miesto stretntuia*. Príďte aj s deťmi. Bude pre ne pripravený zaujímavý program.

*Ešte jeden dôležitý oznam: pozvanie na procesiu z príležitosti sviatku Najsvätejšieho Kristovho Tela a Krvi, na ktorej môžu byť prvoprijímajúce deti oblečené do bieleho rúcha.*

Prajeme Vám veľa Božieho požehnania.

 Meno a priezvisko, farár